**Te neke haere ki te tae Karaka: Letter template for parents and whānau**

Kia ora koutou,

Kāore e kore e mōhio ana koe i pānuitia e Te Minita mō Te Mātauranga Chris Hipkinsi te nekehanga ki te tae Karaka ā te 11:59 ā te pō nei.

Ka whakatauhia tēnei nekehanga ki te Karaka i runga i ngā tohutohu mai a ngā mātanga hauora tūmatanui me te whakaatu mai kei te neke haere tātou ki tua i te nui rawa o ngā kēhi, ā, ka taea hoki e te pūnaha hauora ngā kēhi te whakatau. Kua kite mātou i te iti haeretanga o ngā kēhi nā te kaha o te whiwhi rongoā āraimate me te kaha ārai mate o ngā tinana o te hunga i pāngia e te mate.

Koinei ngā kōrero whakamārama mō tēnei nekehanga ki te Karaka me tōna pānga āno ki a tātou me tō tātou kura.

I raro i te tae Karaka, kua kore tā tātou mau ārai kanohi i te kura. Hāunga tērā, ko te tohutohu mai a te ratonga hauora tūmatanui me mau ārai kanohi tonu i roto i ngā ākomanga me ērā tu rūma o te kura. Ko te mai ārai kanohi tētahi tino tikanga e aukati ai te urutā KŌWHEORI -19 i rō whare. Nō reira, e inoi ana mātou kia mau ārai kanohi tonu ngā manuhiri ki te kura, tae atu ki ngā mātua me te whānau, ā, kia mau ai i te ārai kanohi i te kura, ahakoa ki hea – i runga papatākaro, i rō whare rānei.

Ka inoi hoki mātou kia mau ārai kanohi mai tō tamaiti (mēnā he Tau 4+) ki te kura i ia rā. Tērā ētahi wā ka meatia kia mau ārai kanohi rātou – hei tauira, i te wā e huihui ana te kura katoa i rō whare. Mehemea he maha tonu ngā kēhi i te kura, i roto rānei i te hapori, tērā ka kī atu mātou kia mau ārai kanohi mātou katoa i rō akomanga mō taua wā.

I raro i te tae Karaka, me mau ārai kanohi tonu ngā ākonga 12 tau te pakeke, piki atu rānei, i runga i ngā waka o te kura, ngā waka tūmatanui rānei.

Ki te kura nei, ka mau tonu mātou ki ērā atu tikanga hauora e aukati nei i te urutā KŌWHEORI -19. Pērā i te whakarite kia uru noa te hā ora ki ngā akomanga me ngā whare o te kura, me te ū tonu ki ngā tikanga o te horoi ringaringa, te tū tātahi, ngā tikanga pai ina maremare ana, matihe ana rānei tētahi, ā, ko te mea nui, kia noho ki te kāinga mēnā e māuiui ana.

E tiro whakamua ana mātou ki te wā kua makere ngā here, kia hokia ngā whakahaerenga ā-kura kia ērā o ngā ngā tau ki mua.

Ngā mihi,